Source: https://www.obec-bretka.eu/news/v-z-n-o-pouzivani-pyrotechnickych-predmetov-na-zabavne-a-oslavne-ucely-na-uzemi-obce-bretka/
Timestamp: 2019-02-23 21:24:05+00:00
Document Index: 318910

Matched Legal Cases: ['§ 6', '§ 11', '§ 10', '§ 1', '§ 1', '§ 4', '§ 3', '§ 10', '§ 13', '§ 48', '§ 15', '§ 18', '§ 9', '§ 11', '§ 1', '§ 2', '§ 2']

V Z N o používaní pyrotechnických predmetov na zábavné a oslavné účely na území obce BRETKA :: Obec Bretka
Obec Bretka > V Z N o používaní pyrotechnických predmetov na zábavné a oslavné účely na území obce BRETKA
V Z N o používaní pyrotechnických predmetov na zábavné a oslavné účely na území obce BRETKA
O B E C B R E TKA
v súlade s ustanovením § 6 ods.1 a § 11 ods. 4 písm.g) zákona SNR č. 369/1990 Zb. O obecnom zriadení v znení neskorších predpisov a § 10 Vyhlášky 536/1991 Zb. Slovenského banského úradu a § 1 Nariadenia vlády SR č. 398/1999 Z.z. vydáva
V Š E O B E C N É Z Á V A Z N É N A R I A D E N I E
o používaní pyrotechnických predmetov na zábavné a oslavné účely na
území obce BRETKA
Návrh tohto nariadenia /VZN/
Vyvesený na úradnej tabuli obce dňa: 26. 3. 2015
Návrh zverejnený na webovej stránke obce dňa: 26. 3. 2015
Zvesené z úradnej tabule obce dňa:
Anna Giczeiová
Účelom tohto všeobecne záväzného nariadenia / ďalej len „ VZN „ / je stanoviť pravidlách a časové obdobie pre používanie pyrotechnických predmetov na zábavné a oslavné účely / ďalej len „ zábavná pyrotechnika“ / na území obce Bretka.
Toto VZN sa vydáva za účelom zabezpečenia ochrany zdravých podmienok na odpočinok a regeneráciu síl občanov pred ich možným narušením, spôsobeným hlukom z používania zábavnej pyrotechniky* alebo iného predmetu spôsobujúceho detonáciu**.
Toto VZN je záväzné pre obyvateľov obce, návštevníkov obce, fyzické osoby podnikajúce alebo pôsobiace na území obce a pre vlastníkov alebo užívateľov nehnuteľností a iných objektov, na verejných priestranstvách v katastrálnom území obce Bretka.
Zábavnou pyrotechnikou sa na účely tohto VZN rozumie skupina určených výrobkov * ktoré obsahujú technologicky spracované pyrotechnické zloženie, prípadne aj malé množstvo iných druhov výbušnín, ktoré sú nebezpečné predovšetkým z hľadiska požiarnej bezpečnosti, pri dodržaní návodu na použitie však neohrozujú život, zdravie ani majetok osôb a používajú sa na zábavné a oslavné účely. Zábavná pyrotechnika sa zaraďuje podľa stupňa nebezpečenstva do tried I, II, III a IV. Zoznam výrobkov je uvedený v prílohe tohto VZN.
Pyrotechnické zloženie sú mechanické zmesi horľavín, okysličovadiel, spojív a ďalších prídavných látok, ktorými sa chemickou premenou vo forme rýchleho horenia vyvolávajú svetelné, zvukové, dymové, tepelné, tlakové a pohybové účinky / ďalej len „ pyrotechnické efekty „/.
Ohňostroj je súčasné alebo v krátkom časovom slede nasledujúce odpaľovanie zábavnej pyrotechniky tried I až III, vo vopred určenom poradí a z vopred určeného miesta pri ktorom sa využívajú svetelné, zvukové, dymové alebo pohybové účinky zábavnej pyrotechniky určenej na zábavné a oslavné účely.
Verejným priestranstvom na účely tohto VZN sa rozumejú všetky miesta určené na verejnéužívanie, najmä cesta I až III triedy, priľahlé chodníky prejazdných úsekov ciest, miestne komunikácie I až IV. triedy, verejné parkoviská, odstavné plochy, zastávky a nástupné ostrovčeky verejnej autobusovej dopravy, autobusová stanica, železničná stanica, trhoviská, verejná zeleň, chatové oblasti, spevnené plochy pred objektami občianskeho vybavenia.
* § 1 nariadenia vlády SR č. 398/1999 Z.z.- Nariadenie vlády SR, ktorým sa ustanovujú podrobnosti o technických požiadavkách a postupoch posudzovania zhody na pyrotechnické výrobky
** predmety, ktoré neprešli štátnou skúškou a ich uvádzanie do obehu nebolo povolené / napr.
podomácky vyrobené výbušné predmety/
5. Zábavná pyrotechnika sa nesmie používať v uzatvorených miestnostiach a na iných miestach, kde by mohlo dôjsť k narušeniu občianskeho spolunažívania.
6. Zákaz sa nevzťahuje na zábavné, športové a iné akcie so súhlasom obce Bretka , za predpokladu, že organizátor zodpovedá za bezpečnosť účastníkov podujatia.
7. Na verejných priestranstvách je zakázané voľne predávať zábavnú pyrotechniku, iný podobný materiál bez príslušného oprávnenia, resp. potvrdení o skúške. Predávajúci je povinný pri predaji zábavnej pyrotechniky dodržiavať ustanovenia iných právnych noriem súvisiacich s pyrotechnickými výrobkami.
a povinnosti pred vykonaním ohňostrojov
1/ Zábavnú pyrotechniku na území obce je zakázané používať okrem 31.decembra a 1.januára kalendárneho roka a akcií podliehajúcich oznamovacej povinnosti uvedené v ods.2.
2/ Ohňostroj a prípadné podobné akcie so zábavnou pyrotechnikou možno uskutočniť len po písomnom oznámení obci Bretka, a to najneskôr 10 dní* pred termínom vykonania ohňostroja. Oznámenie vykonávateľa ohňostroja musí obsahovať:
a) meno, priezvisko a adresu vedúceho odpaľovača ohňostroja a údaje o preukaze odpaľovača ohňostroja / číslo a dátum vydania, orgán ktorý preukaz vydal/ a telef. kontakt
b) miesto, dátum a plánovaný začiatok ohňostroja / ohňostrojných prác/, dôvod ich vykonania, predpokladaný čas trvania a ich rozsah
c) stručný opis okolia v okruhu 300 m doložený situačným náčrtom s osobitným vyznačením objektov a zariadení so zvýšeným nebezpečenstvom požiaru vrátane určenia protipožiarnych a zdravotníckych opatrení
d) na pyrotechnické výrobky triedy IV. je potrebné povolenie obvodného banského úradu
Ohňostroj je možné vykonať až po vydaní súhlasu obce Bretka / § 4 ods.3 písm. n/ zákona SNR č. 369/1990 Zb. o obecnom zriadení v platnom znení. Používanie zábavnej pyrotechniky mimo určených v § 3 ods. 1, tohto VZN a používanie akýchkoľvek zdrojov hluku prekračujúcich prípustné hodnoty pre denný a nočný čas určené osobitným predpisom je zakázané **.
Odpis oznámenia je nutné zaslať aj na Obvodné oddelenie PZ v Plešivec Okresnému riaditeľstvu Hasičského a záchranného zboru v Rožňave.. V prípade použitia pyrotechnických výrobkov triedy IV. je potrebný súhlas obvodného banského úradu.
* § 10 Vyhlášky č. 536/1991 Zb. o pyrotechnických výrobkoch
** § 13n zákona NR SR č. 272/1994 Z.z. o ochrane zdravia ľudí v znení neskorších predpisov
1. Priestupkom proti verejnému poriadku podľa zákona SNR č. 372/1990 Zb. o priestupkoch v znení neskorších predpisov / ďalej len „ zákon o priestupkoch „/ je používanie zábavnej pyrotechniky na verejných priestranstvách obce Bretka.
2. Priestupku podľa odseku 1 sa dopustí ten, kto sám alebo spoločne s inými, ak nie jeorganizátorom registrovaného verejného kultúrneho, športového podujatia * spojeného s používaním zábavnej pyrotechniky:
a) použije zábavnú pyrotechniku na verejných priestranstvách obce s výnimkou 31. decembra od 18.00 hod. do 1. januára do 03.00 hod., týmto nie je dotknutý zákaz používania pyrotechnických predmetov podľa osobitného predpisu**
b) organizuje alebo inak napomáha činnosti v písmene a)
c) použite zábavnú pyrotechniku v bezprostrednej blízkosti iných osôb
3. Priestupku podľa odseku 2 sa dopustí aj ten, kto uskutoční na území obce Bretka ohňostroj s použitím pyrotechnických predmetov triedy III.
a) bez písomného oznámenia obci Bretka
b) písomné oznámenie doručí v lehote kratšej ako 10 dní pred termínom vykonania ohňostroja
c) včas doručené oznámenie nebude obsahovať predpísané náležitostí
3. Za priestupok podľa odseku 2 a 3 možno podľa § 48 zákona o priestupkoch uložiť pokutu vo výške 33,20 eur.
4. Za priestupok podľa odseku 2 možno uložiť aj prepadnutie veci podľa § 15 alebo zhabanie veci podľa § 18 zákona o priestupkoch.
5. Výnos z pokút je príjmom obce Bretka.
Kontrolu dodržiavania tohto VZN vykonáva Obecné zastupiteľstvo obce Bretke.
* zákon č. 96/1991 Zb. o verejných kultúrnych podujatiach, zákon č. 315/1992 Zb. o telovýchovných športových podujatiach
** § 9 Vyhlášky Slovenského banského úradu č. 536/1991 Zb. o pyrotechnických výrobkoch
1/ Na tomto VZN obce BRETKA o používaní zábavnej pyrotechniky na území obce BRETKA sa v súlade s § 11 ods.4, písm . g. SNR číslo 369/1990 Zb. o obecnom zriadení v znení neskorších zmien a doplnkov uznieslo obecné zastupiteľstvo v obci Bretka dňa …............. uznesením číslo …....
2/ VZN o používaní zábavnej pyrotechniky na území obce BRETKA bolo vyvesené na pripomienkovanie občanom dňa 26.3.2015. a zvesené dňa ….............
3/ Toto VZN o používaní zábavnej pyrotechniky na území obce BRETKA nadobúda účinnosť 15-tým dňom odo dňa vyvesenia na úradnej tabuli , a webovej stránke obce Bretka.
Podnety a návrhy na zmeny predložte na obecný úrad obvyklými spôsobmi najneskôr do 7.4.2015. Predpokladaný termín prejednania a schválenia návrhu VZN bude na zasadnutí OZ v Bretke dňa 7.4.2015.
k VZN č. 2/2015
o používaní pyrotechnických predmetov na zábavné a oslavné účely
na území obce BRETKA
Zoznam pyrotechnických predmetov na zábavné a oslavné účely
Vyhláška Slovenského banského úradu / ďalej len SBÚ/ č. 536/1991 Zb. o pyrotechnických výrobkoch § 1 ods. 1 pyrotechnické výrobky sú výrobky, ktoré obsahujú zloženie, prípadne malé množstvo výbušnín a používajú sa na technické alebo zábavné účely. § 2 ods.1 pyrotechnické výrobky sa delia na:
a) pyrotechnické predmety
b) výbušné predmety
§ 2 ods.3 pyrotechnické predmety na zábavné účely sa zaraďujú podľa stupňa nebezpečenstva do tried I, II, III, IV..
Trieda I. : pyrotechnické hračky spravidla určené pre deti ( prskavky, pištoľové kapsle, traskavé bonbóny, malé tyčinky s farebnými plameňmi, ohňopády, blikavky, malé ohnivé kolesá a fontánky, lietajúce motýle, búchacie guľôčky, vystreľovacie konfety, úlomky a časti pyrotechnických hračiek s traskavým účinkom neodletia viac ako 0,5 m od miesta rozpadu, pritom ich zvyšky nehoria ani netlejú.
Trieda II. : výrobky zábavnej pyrotechniky určené pre dospelé osoby ( rímske sviece, fontány, gejzíry, malé výbušky, vystreľovacie puzdrá alebo rakety s náplňou farebných svetlíc, hvízdacie alebo výbušné zloženie, farebné dymy, bengálske ohne) , úlomky a časti výrobkov zábavnej pyrotechniky s traskavým účinkom neodlietajú viac ako 8 m od miesta rozpadu, pritom zvyšky nehoria ani netlejú.
Trieda III.: výrobky určené pre odpaľovačov ohňostrojov ( malé talianske bomby, delové výstrely, ohňopády, veľké rakety, kompaktné celky vystreľovacích puzdier, veľké japonské slnká ).
Trieda IV. : do tejto triedy sú zaradené pyrotechnikcé predmety ako sú lietavice, ohňostrojové delové rany, vysokolietajúce rakety, veľké italské pumy a guľové pumy.
Predmety, ktoré neprešli štátnou skúšobňou a ich uvádzanie do obehu nebolo povolené ( napr. podomácky vyrobené výbušné predmety ).
V Z N o používaní pyrotechnických predmetov na zábavné a oslavné účely na území obce BRETKA si môžete stiahnuť s kliknutím: na VZN